উচ্চরক্তচাপের রোগীদের বেলায় প্রাথমিক অবস্থাতেই ডাক্তাররা যে পরামর্শগুলো দিয়ে থাকেন সেগুলো প্রায়ই এ রকম অতিরিক্ত ওজন কমান, সকাল-বিকাল হাঁটুন, টেনশন কমান-রিলাক্স থাকুন। আর খাবারদাবারের বেলায় রয়েছে একগাদা নিষেধাজ্ঞা। কাঁচা লবণ খাবেন না, মদ-গাঁজা ছোঁবেন না, বিড়ি-সিগারেট ফুঁকবেন না ইত্যাদি ইত্যাদি। আর বেশি করে  খেতে বলা হয় পটাসিয়ামসমৃদ্ধ খাবার-শাকসবাজ আর ফলমূল। আর এই পটাসিয়ামের একটি ভাল উত্স হলো কলা। আমাদের অতিপরিচিত ফলটি উচ্চরক্তচাপে কতটা জরুরী তা আর বলার নয়। ডাক্তাররা বলেন, উচ্চরক্তচাপে কলা ওষুধের মতো কাজ করে। বই পুস্তকে তো এই পটাসিয়ামসমৃদ্ধ ফলটিকে রীতিমতো চিকিত্সার অংশ হিসেবেই ধরা হয়েছে। সুতরাং নিশ্চয়ই বুঝতে পারছেন এর গুরুত্ব। তাই বেশি বেশি কলা খান, যত পারুণ। তবে সাবধান। খালি পেটে কলা না খাওয়াই ভাল। এ্যাসিডিটি হতে পারে।